Siw Anita Andersen

**Siw Anita Andersen** () er ein norsk skodespelar og komikar som har gjort seg merka både på scene og TV. Ho har særleg gjort seg merka på revyscena, men vert òg hugsa frå rolla som Målfrid i komiserien *Mot i brøstet* (1990-talet) og for karakteren Synne i fleire tv-seriar.

## Scene
Andersen er frå Oslo. Ho starta skodespelarkarrieren i 1987 i revygruppa Lompelandslaget. På Chat Noir har ho blant anna vore med i revyen *Dames aften med guttene på slep* (1999). I 2000 vart ho tilsett ved Oslo Nye Teater der ho dei første åra medverka i stykke som *Båtpuss* (2000), *Jul i Blåfjell* (2003–06) og *Skulle det dukke opp flere lik, er det bare å ringe* (2004). I 2004 var ho sentral i oppsetninga *The Smuget Show* på Smuget i Oslo (saman med Bjarte Hjelmeland, Trond Hanssen, Håvard Lilleheie og Pernille Sørensen), og i 2005 i den komiske revyen *Kveiteprinsen* saman med Åsleik Engmark og Teodor Janson. I 2019 deltok ho i *Julegøy*.

Ho har òg delteke i revyar og kabaretar med gruppa Lattergalen. Ho har òg medverka i farsar på Chateau Neuf og ABC-teateret og dessutan i ei rekkje av førestillingane om Kaptein Sabeltann i Kristiansand Dyrepark. I Sabeltann-førestillingane har ho spelt både Tante Bassa, Miriam av Gral, Francine Michelin og Malena Pirat.

## TV og film
På TV vert Andersen spesielt hugsa frå rolla som Målfrid komiserien *Mot i brøstet* som gjekk på TV 2 på 1990-talet. Dette var serien som gjorde henne kjend for det breie publikum i Noreg. Ho har sidan gjort seg merka i *Nissene på låven* (2001), *[[Etaten]]* (2006), *Jubalong* (2006–2008), *Lille Nøtteaften* (2008), *Nissene over skog og hei* (2011) og *Nissene i bingen* (2021). Ho har spelt sørlands-karakteren Synne i fleire av desse seriane.

Ho har hatt få filmoppdrag, men hadde ei lita birolle i komedien *Showbiz - eller hvordan bli kjendis på en-to-tre*! (1989) og i eventyrfilmen *Kvitebjørn Kong Valemon* (1991). I tillegg har ho sett norsk stemme til fleire amerikanske animasjonsfilmar, blant anna til ein sentral figur i animasjonsfilmen *[[Finding Nemo|Oppdrag Nemo]]* (2004) og til hovudfiguren i *[[Finding Dory|Oppdrag Dory]]* (2016).

## Prisar

* Komiprisen 2002 i klassa beste kvinnelege revy- og komedieartist
* Leif Justers ærespris 2012 saman med Brede Bøe, for sin innsats i norsk revy.

## TV-opptredenar

* 1994–1997 *Mot i brøstet* .... Målfrid
* 1999 *Tusenårsfesten* ... Målfrid (spesialepisode med karakterane frå *Mot i brøstet* og *Karl & Co* som hadde premiere på video)
* 2001 *Sushi* ... Fleire roller
* 2001 *Nissene på låven* ... Synne
* 2002 *På klozz hold* .*..*
* 2006 *[[Etaten]]* ...Berit
* 2006 *Jul i Tøyengata* ... Iram
* 2006–2008 *Jubalong* ... Mette
* 2008 *Lille Nøtteaften* ... Synne
* 2011 *Nissene over skog og hei* ... Synne
* 2021 *Nissene i bingen* ... Synne

## På scena
;Ved Oslo Nye Teater

* 2000 *Båtpuss*
* 2002 *[[Karlson på taket|Karlsson på taket]]*
* 2002 *Den syngende Frøken Detektiv*
* 2003 *Kvinnen som giftet seg med en kalkun*
* 2004 *Skulle det dukke opp flere lik, er det bare å ringe*
* 2003–2006 *Jul i Blåfjell*
* 2008 *Singin' In The Rain*
* 2009 *[[Les Misérables]]*

;Kaptein Sabeltann

* 2004-2006, 2010 og 2013 *Kaptein Sabeltann og grusomme Gabriels skatt*
* 2007-2009 *Kaptein Sabeltann og den forheksede øya*
* 2011-2012 *Kaptein Sabeltann og havets hemmelighet*
* 2014-2015 *Kaptein Sabeltann og jakten på den magiske diamant*

## Kjelder

**Denne artikkelen bygger på «[[:nb:Siw Anita Andersen|Siw Anita Andersen]]» frå ,  den 10. november 2021.*  

## Bakgrunnsstoff
*